钦定古今图书集成/明伦汇编/氏族典/第376卷 > 董子壮
## 钦定古今图书集成/明伦汇编/氏族典/第376卷 > 董子壮

按《明外史桂彦良传》：“国初特重师傅，永乐、洪熙时，董
子壮之属皆有名。子壮名琰，以字行，江西乐安人。博
学有操行。洪武中，以乡荐除云南学官，迁知茂名县。
成祖擢为国子司业，出为赵王府右长史。恭谨小心，
随事匡正。王多过，帝辄以责长史，子壮夹持王愈坚。
永乐十八年春，当陪祀国社，夙兴，正衣冠端坐而卒。”